சாதாரண நாட்களுக்கு எரிபொருள் கேள்வியானது 2500 தொன். ஆனால் நாங்கள் பெற்றோல் 3500 தொன்-4000தொன்க்கு இடையில் நாங்கள் நாடு பூராகவும் விநியோகித்துள்ளோம். நாங்கள் சில இடங்களுக்கு எண்ணெய் விநியோகித்தாலும் அங்கு எண்ணெய் போதியளவு காணப்படுகின்றது என தெரிவிக்கப்படுகின்றன. ஆனால் மறுபக்கத்தில் கேள்விப்படடேன், எரிபொருள் நிலையங்களில் எரிபொருள் காணப்பட்டாலும் எண்ணெய் விநியோகிக்கவில்லையென்று. எதிர்காலத்தில் இந்த எரிபொருள் நிலையங்கள் தொடர்பாக நடவடிக்கை எடுக்க நேரிடும். மேலும் அவற்றை எமது நிறுவனத்துக்கு கீழ் கொண்டுவர நடவடிக்கை எடுக்கப்படும். இன்றும் எண்ணை மாபியா கூட்டம் உள்ளது. எமது அரசாங்கம் வர முன், 10 வருடங்களுக்கு முன்பே ஒரு குழு மட்டுமே எண்ணெய் விநியோகத்தை மேற்கொண்டுள்ளது. அந்த செயற்பாட்டை நிறுத்தி எமது நிறுவனத்துக்கும் நாட்டுக்கும் இலாபம் கிடைக்கும் வகையில் பல நடவடிக்கைகளை மேற்கொண்டு வருகின்றேன். இது தொடர்பாக எனக்கு அச்சமில்லை. எனக்கு சேறு பூசப்படும். ஆனாலும் நாட்டுக்கு நல்லதை மட்டுமே செய்வேன். இதன்போது சிலர் எம்மை மேலேசெல்ல விடமாட்டார்கள். இது தொடர்பாக எதிர்காலத்தில் தீர்மானம் எடுப்பேன். நான் இந்த அமைச்சில் இருப்பது எனக்கு பெரிதல்ல ஆனால் நாட்டுக்கு எது நல்லது அதை செய்வதே எனக்கு பெரிது. எண்ணெய் இருந்தும் என் இவ்வாறு இடம்பெறுகின்றது என்பது எனக்குள் இருக்கும் கேள்வி. எதிர்வரும் காலங்களில் தேர்தல் ஒன்று இடம்பெற போகின்றது. எண்ணெய்த் தட்டுப்பாடு உள்ளது என்று சமூகவலைதளங்களில் சில தகவல்களை சில குழுக்கள் பரவலாக பரப்பி வருகின்றனர். இக்குழுக்களில் அரசியல்வாதிகள் மட்டுமல்ல சில வியாபாரிகளும், அதிகாரிகளும் செயற்படுகின்றனர்.'